Скорпиони, черната овца и Паулу Коелю...
Понеделник, 16 Декември 2019, 12:46
2| 6665 |24.10.2010
Феновете не могат и да мечтаят за повече - Скорпиънс и Ахат - две в едно!
На 25 октомври на стадион “Академик” – Плиска феновете на рокаджиите от Скорпиънс ще се изкефят максимално по няколко причини ‒ отложеният концерт все пак ще се състои; той е последният на бандата; тя пък си е избрала за подгряваща група не кого да е , а друга легендарна група – българската Ахат. Нашенците, естествено, не са случайна група. За да ги изберат Скорпиънс, са се водели със сигурност също от няколко причини ‒ през последните 12 г. Ахат са подгрявали Дийп Пърпъл, Уайтснейк, Блек сабат, Рони Джеймс Дио, Айрън мейдън; българите са едни от най‒великите нашенски рокбанди за 20 век, а парчето им “Черната овца” е безапелационно номер 1. Навремето те са били и едни от първите, които са свирили оттатък Желязната завеса.
Скорпиънс пристигнаха за четвъртия рожден ден на радио Z‒Rock. Първоначално концертът щеше да е на 9 октомври, но вокалистът Клаус Майне се прибра за лечение в Германия. Сега вече всичко ще се случи както трябва, казват заклетите фенове.
Междувременно на книжния пазар излизе и автобиографията на създателя на Скорпиънс Рудолф Шенкер Rock Your Life. Часове преди концерта китаристът ще раздава автографи по повод излизането на книгата му на български. Събитието ще се състои в понеделник, 25 октомври 2010 г., от 14.00 ч в книжарница „Хеликон – хотел България”, намираща се на бул. „Цар Освободител” № 4. Предговорът пък е на Паулу Коелю.
Рокаджиите кацнаха на родна земя и дадоха пресконференция, на която Майне няколко пъти повтори, че всички са пълни с енергия и благодари на всички фенове за подкрепата. Музиката ни е не само за феновете, които ни слушат от години, но и за много млади хора. Три поколения идват да ни видят. Старото поколение и децата идват заедно, за да чуят Scorpions. Чудесно е, че музиката ни успява да предаде посланието си и на младите хора, сподели фронтменът на Скорпиънс.
Що се отнася до Ахат, те нямат нужда от представяне. Създадени са през 1986г, за пръв път се появяват пред публика на 22 декември същата година. Бързо стават лидер на тежкия рок в България с милиони фенове. През 1988 г. Ахат записват "Черната овца", който и до днес е най-ярката емблеми на българския хеви метъл. През лятото на следващата година групата издава легендарния албум “Походът”. През същата година Ахат свирят пред над 180 000 човека на фестивал в Пхенян. През 1994г. издават "Изпод руините".
След няколкогодишна пауза, през 1998 г., групата се събира отново, за да открият софийските концерти на легендарните Deep Purple. Групата вече е с променен състав - основният композитор и китарист Божидар Главев изоставя рока и намира хармония в религията. След това заминават за Америка за записи на следващия си студиен проект. На 14 юни 2003 г. Ахат свирят пред над 10 000 души на стадион Академик, където подгряват публиката за Whitesnake. На 19 май 2004 г. албумът “Made in USA” вече е официално на пазара, във формат на мултимедиен компактдиск, касета, видеокасета и DVD. През 2004 г. Ахат участват заедно с Контрол и Щурците в Golden BG Rock Tour през 16 големи български града. През 2005-та свирят заедно с Black Sabbath, а година по-късно са част и от турнето на The Cult. В последният ден на 2006-та година, по повод присъединяването на България към ЕС, Ахат правят съвместен концерт с DIO.
С една дума купонът на 25-ти октомври ще е мега, мега хард. Впрочем, казват, че все още можело да се намерят и билети...
Великаните на електронната сцена Freestylers на живо в София 1| 4747 |21.10.2010 Идолите Bon Jovi стават "Световни икони" 0| 5710 |20.10.2010 Страхотно! Задава се български рок мюзикъл! 6| 6261 |18.10.2010 SPIRIT of Burgas в топ 10 на UK Festival Awards 1| 5262 |14.10.2010
Euronews: Ще пречат на работата на Лаура Кьовеши заради борбата й с корупцията в България 12| 9732 |15.12.2019
Проф. Ганчо Ганчев: Икономически изоставаме тотално от Румъния и другите в Източна Европа 13| 5945 |15.12.2019
Андрей Сахаров бе убит – сензационно разкритие 30 години след смъртта на големия учен 18| 5846 |15.12.2019
Euractiv: ЕК разглежда разследване на Валя Ахчиева за доклад по екопроект 3| 5665 |15.12.2019
В Бургас и във Варна ченгета с автомати нахлуват в молове 8| 5608 |15.12.2019
Сидеров: Кой отърва Джамбазки от затвора? Каракачанов, премиерът, МВР шефът или главният мюфтия? 8| 5046 |15.12.2019
Спипаха шофьор с книжка на мъртвец в Нова Загора 0| 4395 |15.12.2019